EkBass/fiwiki-20250220-pages-articles huggingface dataset:
Maria McKee

thumb|Maria McKee vuonna 2007. Maria McKee (koko nimi Maria Louise McKee, s. 17. elokuuta 1964, Los Angeles, Kalifornia) on yhdysvaltalainen laulaja. Vuonna 1982 McKee oli yksi cowpunk/kantrirock-bändi Lone Justicen perustajista. Bändin kanssa hän julkaisi kaksi levyä. 1989 McKee siirtyi soolouralle ja julkaisi nimeään kantavan omakustannealbuminsa. Hänen singlestään "Show Me Heaven" tuli hitti erityisesti Isossa-Britanniassa, jossa se pysyi listaykkösenä neljä viikkoa vuonna 1990. Kappale on myös Days of Thunder – ukkosta radalla -elokuvan soundtrackillä. Hänen toinen hittinsä "If Love Is a Red Dress" julkaistiin Pulp fiction – tarinoita väkivallasta -elokuvan soundtrackillä vuonna 1994. Sittemmin McKee on julkaissut kuusi albumia, joista yksi on kokoelma. Yhdysvaltalaisen psykedeelisen rock-yhtye Loven kitaristi ja perustajajäsen Bryan MacLean oli McKeen velipuoli. ==Albumit== * Maria McKee (1989) * You Gotta Sin to Get Saved (1993) * Life Is Sweet (1996) * Ultimate Collection (2000) * High Dive (2003) * Live in Hamburg (2004) * Peddlin' Dreams (2005) * Live - Acoustic Tour 2006 (2006) ==Lähteet== ==Aiheesta muualla== * Virallinen sivusto * Luokka:Yhdysvaltalaiset laulajat Luokka:Vuonna 1964 syntyneet Luokka:Elävät henkilöt
Andre Spitzer

Andre Spitzer (1945 Timișoara, Romania – 6. syyskuuta 1972 München) oli israelilainen miekkailuvalmentaja. Spitzer osallistui Münchenin vuoden 1972 olympialaisiin Israelin miekkailumaajoukkueen valmentajana. Hän oli yksi niistä panttivangeista, jotka palestiinalaiset terroristit surmasivat Münchenin verilöylyssä. Spitzer syntyi Romaniassa mutta muutti Alankomaihin vuonna 1964. Hän avioitui vuonna 1971 entisen miekkailuvalmennettavansa Ankien kanssa. Myöhemmin he muuttivat Israeliin. Pariskunnan tytär Anouk syntyi muutamaa kuukautta ennen Münchenin olympialaisia. Andre ja Ankie matkustivat Müncheniin, mutta Anouk jäi Alankomaihin isovanhempiensa luo. Olympialaisten puolivälissä Spitzerit kutsuttiin takaisin Alankomaihin tyttären jouduttua sairaalaan. Tyttären terveydentila oli kuitenkin luultua parempi, ja Spitzer palasi takaisin olympiakaupunkiin. Hän myöhästyi junasta, mutta hänen vaimonsa ajoi hänet Eindhoveniin asemalle, missä hän nousi junaan. Silloin Spitzerit näkivät toisensa viimeisen kerran. Andre Spitzer tuli Müncheniin neljä tuntia ennen kuin terroristit ottivat olympiakylän asukkaat panttivangiksi. Painivalmentaja Moshe Weinberg ja painonnostaja Jossef Romano murhattiin, ja Spitzer ja kahdeksan muuta urheilijaa otettiin vangiksi. Spitzer nähtiin elävänä viimeisen kerran, kun hän puhui avoimesta ikkunasta neuvottelijoille. 20 tunnin neuvottelujen jälkeen panttivangit ja terroristit lennätettiin helikopterilla Fürstenfeldbruckin lentotukikohtaan, mistä – niin terroristeille uskoteltiin – heidät lennätettäisiin johonkin heille ystävällismieliseen arabimaahan. Baijerin rajavartiosto ja Münchenin poliisi toteuttivat kuitenkin kentällä väijytyksen ja pelastusyrityksen, joka huonosti valmisteltuna epäonnistui. Kahden tunnin laukaustenvaihdon jälkeen terroristit ampuivat Spitzerin ja muut panttivangit. Spitzer haudattiin Tel Aviviin. Luokka:Israelilaiset miekkailijat Luokka:Ihmisryöstön uhrit Luokka:Vuonna 1945 syntyneet Luokka:Vuonna 1972 kuolleet
Gad Tsobari

Gad Tsobari (tai Tsabari) (s. 1944) on israelilaissyntyinen painija ja vuoden 1972 Münchenin olympialaisten urheilija. Hän on ainoa eloonjäänyt kahdestatoista israelilaisesta olympiaedustajasta, jotka palestiinalaiset terroristit ottivat panttivangiksi Münchenin olympialaisissa. Terroristit tunkeutuivat urheilijoiden vartioimattomaan asuntolaan aamuyöllä 5. syyskuuta 1972. Tsobari oli herännyt asuntoyksikön ulkopuolelta kuuluneeseen hälinään, ja hän avasi oven. Terroristit ottivat Tsobarin ja yksikössä nukkuneet viisi muuta miestä kiinni. Heidän lisäkseen kiinniotettuja oli kuusi, mukaan lukien painivalmentaja Moshe Weinberg, jota oli ammuttu. Kun terroristit veivät miehiä toiseen yksikköön, Tsobari lähti juoksemaan ja pääsi pysäköintihalliin, jonka pilarit antoivat hänelle suojaa. Hänen perässään tullut terroristi ampui mutta ei osunut. Lopulta Tsobari pääsi lehdistökeskukseen, jossa hän tapasi yhdysvaltalaisen kuvausryhmän. Tsobarin juostessa pakoon Weinberg hyökkäsi yhden terroristin kimppuun, jolloin toinen terroristi ampui hänet kuoliaaksi. Pian terroristit tappoivat toisenkin panttivangin. Loput yhdeksän kuolivat saksalaisviranomaisten epäonnistuneessa vapautusyrityksessä myöhään saman päivän iltana. Terrori-iskun jälkeen Tsobarilla oli univaikeuksia, ja jonkin aikaa hän käytti alkoholia unohtaakseen tapahtumat. == Lähteet == Luokka:Israelilaiset vapaapainijat Luokka:Vuonna 1948 syntyneet Luokka:Elävät henkilöt
Ranskan marsalkka

Ranskan marsalkka () on Ranskassa käytössä oleva sotilasarvoa muistuttava korkea arvonimi, joka voidaan myöntää ansioituneelle kenraalille. ==Historia== Ranskan marsalkan arvo juontaa juurensa kuningas Filip II:n Albéric Clémentille noin vuonna 1185 luomasta arvonimestä marescallus Franciae. Myöhemmin siitä tuli tallikreiviä tai konnetaabelia korkeampi arvonimi. Vuoteen 1791 mennessä nimitettiin 256 marsalkkaa. Kansalliskonventti lakkautti arvonimen ensimmäisen tasavallan aikana vuonna 1793, mutta Napoleon otti sen uudelleen käyttöön nimittäen 18 marsalkkaa. Ensimmäisen keisarikunnan aikana nimitettyihin kuuluivat mm. Michel Ney,Nicolas Soult, Jean Bernadotte ja Joachim Murat. Bourbon-restauraation myötä arvonimi palasi Ranskan marsalkaksi ja keisari Napoleon III säilytti sen. Kuusi marsalkkaa on palkittu marsalkkakenraalin (maréchal général des camps et armées du roi) arvonimellä: Biron, Lesdiguières, Henri Turenne, Claude Villars, Morits Saksilainen ja Soult. == Nykyään == Nyky-Ranskassa marsalkan arvonimi ei ole sotilasarvo, vaan se annetaan erityisesti kunnostautuneille kenraaleille. Esimerkiksi Philippe Pétain säilytti arvonimen, vaikka hänet tuomittiin maanpetoksesta ja hän menetti sotilasarvonsa. Viimeisin Ranskan marsalkka on Alphonse Juin, joka palkittiin 1952 ja kuoli 1967. Ranskan väliaikainen hallinto tarjosi Charles de Gaullelle marsalkan titteliä vuonna 1946, mutta tämä kieltäytyi. Presidentti François Mitterrand nimitti vuonna 1984 Marie-Pierre Kœnigin (1898–1970) Ranskan marsalkaksi, mutta nimitys oli postuumi. Marsalkansauva on koristeltu sinisellä sametilla ja kultaisilla tähdillä. Sauvan päähän on kaiverrettu latinankielinen fraasi terror belli, decus pacis (). == Galleria == Tiedosto:Flag of Marshal of France.svg|Ranskan marsalkan lippu Tiedosto:France-Army-OF-10 Sleeve.svg|Marsalkan univormun hihassa käytettävät tunnukset == Lähteet == Luokka:Ranskan asevoimat Luokka:Arvonimet *
Zeev Friedman

Zeev Friedman (10. kesäkuuta 1944 Siperia, Neuvostoliitto – 5. syyskuuta 1972 Fürstenfeldbruck, Baijeri, Saksa) oli israelilainen olympiapainonnostaja ja vuoden 1972 olympialaisten verilöylyn uhri. Zeev syntyi Siperiassa mutta asui jonkin aikaa Puolassa kunnes muutti Israeliin vuonna 1960. Friedman oli Israelin armeijan terrorismin vastaisessa yksikössä. Huhujen mukaan Friednannilla oli suhde palestiinalaisen naisen kanssa. Friedman sijoittui 12:nneksi Münchenin olympialaisten painonnoston kääpiösarjassa. Hän oli panttivankina kun palestiinalaiset ottivat vangiksi 11 israelilaista urheilijaa ja kuoli kun terroristit surmasivat hänet ja muut urheilijat. == Lähteet == Luokka:Ihmisryöstön uhrit Luokka:Israelilaiset painonnostajat Luokka:Vuonna 1944 syntyneet Luokka:Vuonna 1972 kuolleet
Eliezer Halfin

Eliezer Halfin (; 18. kesäkuuta 1948 – 6. syyskuuta 1972) oli israelilainen painija, joka surmattiin vuoden 1972 olympialaisissa tapahtuneessa kaappausdraamassa. Palestiinalaiset terroristit ottivat 12 israelilaista urheilijaa vangiksi. Eliezer oli mekaanikko ja syntyi Latviassa. Hän muutti Israeliin vuonna 1969. Luokka:Israelilaiset vapaapainijat Luokka:Vuonna 1948 syntyneet Luokka:Vuonna 1972 kuolleet Luokka:Ihmisryöstön uhrit
Tourette’s

tourette’s on yhdysvaltalaisen grunge-yhtye Nirvanan vuonna 1993 julkaistun In Utero -albumin 11. raita.XGuitar.com, myös soinnutus, luettu 13.7.2012 ==Historia== ”tourette’s”-kappaleen sanoitti Nirvanan laulaja/kitaristi Kurt Cobain vuonna 1992. Nirvana esitti kappaleen ensimmäisen kerran elokuussa vuonna 1992 Reading festivaaleilla Readingissä, Englannissa ja Cobain esitteli sen nimellä ”The Eagle Has Landed”. Se julkaistiin vuonna 1996 yhtyeen From the Muddy Banks of the Wishkah -live-kokoelma-albumilla. Jack Endino nauhoitti Seattlessa ”tourette’s”:n ensimmäisen kerran studiossa lokakuussa vuonna 1992. Steve Albini äänitti myöhemmin kappaleen Minnesotassa In Utero -albumille helmikuussa vuonna 1993. ==Lähteet== Luokka:Nirvanan kappaleet
Mututieto

Mututieto, mututuntuma, mutu tai mutuväite on käsite, joka on lyhenne sanoista ”musta tuntuu”. Sitä käytetään kuvaamaan heikosti perusteltua väitettä tai arkikäsityksiä. Mutumenetelmä on epätieteellinen tai muu perustelematon tutkimus- tai päättelytapa, ”musta tuntuu -menetelmä”. Mutulla voidaan ymmärtää myös nopeasti tehtyä johtopäätöstä tai varovaisuuden aiheuttamaa ensireaktiota asiaan, jolloin asian tarkempi selviäminen myöhemmin voi johtaa paremmin harkittuun ratkaisuun.http://fi.opasnet.org/fi/Mutu Tällainen karkea tilanteen arviointi voi luonnonolosuhteissa olla hengen pelastava, koska harkintaan perustuva päätös on liian hidas. Tämän kaltaisten mutupäätösten onkin tutkittu aiheutuvan refleksinomaisesti ja sen mahdollisuudella on ollut merkittävä rooli ihmisen kehityksessä. == Katso myös == * Argumentti * Arkipsykologia * Harhaluulo * Heuristiikka * Konjektuuri * Tieto == Lähteet == Luokka:Suomenkieliset sanat ja sanonnat Luokka:Tieto
Raision rautatieasema

Raision rautatieasema (, ) on rautatieasema Raision kaupungissa Varsinais- Suomessa. == Historia == Raision rautatieasema perustettiin vuonna 1923 Turku- Naantali maantien varteen, pari kilometriä Raision kirkonkylästä. Asemarakennus valmistui samana vuonna. Asema vihittiin käyttöön 30.5.1925. Aseman seudulle ei muodostunut uutta asutusta, sen sijaan teollisuutta sen lähistölle nousi runsaasti, kun esimerkiksi Raision tehtaiden edeltäjä Oy Vehnä Ab:n mylly perustettiin sen läheisyyteen. Raision rautatieasema oli myös radan merkittävin väliasema, sillä siellä haarautuvat Uudenkaupungin rata ja Naantalin rata. Vaikka Raisio laajeni, ei rautatien käyttö kasvanut samassa tahdissa. Aseman lipunmyynti suljettiin 1.10.1988 ja henkilöliikenne loppui kokonaan vuoden 1993 alussa, koko Uudenkaupungin radan henkilöliikenteen lakkauttamisen myötä. Asema palvelee enää ainoastaan tavaraliikennettä, jonka ansiosta asema säilyi miehitettynä aina vuonna 2008 käyttöön otettuun kauko- ohjaukseen asti. Huonokuntoiseksi päässyt asema lähirakennuksineen siirtyi ensin Senaatti-kiinteistöjen myyntikohteeksi 2007 ja lopulta yksityisomistukseen kesäkuussa 2010. == Asema ja muut rakennukset == Itse asemarakennus yhdessä viereisen asuinkasarmin kanssa on luokiteltu valtakunnallisesti merkittäväksi rakennetuksi kulttuuriympäristöksi, jonka vuoksi asemarakennuksia ja asemapuistoa tulee hoitaa Museoviraston ohjeiden mukaisesti "kulttuurihistoriaa ja hoitoperinteitä vaalien". Myös itse asemarakennuksen käyttöön virasto asettaa rajoituksia, sillä sen huonejakoa tai kiinteitä kalusteita ei saa muuttaa. Kokonaisuudessaan asema-alueen pinta- ala on noin kuusi hehtaaria ja sillä sijaitsee itse aseman lisäksi viisi muuta rakennusta: sauna, asuinrakennus ja kolme ulkorakennusta. Osa tontista on Raision tehtaiden pysäköintialuetta. == Lähteet == == Aiheesta muualla == * Kuvia Raision rautatieasemasta Vaunut.org -sivustolla Luokka:Raision liikenne Rautatieasema Luokka:Varsinais-Suomen rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa
Trifon Vjatkalainen

Pyhittäjä Trifon Vjatkalainen () (1543-1612) oli venäläinen munkki (arkkimandriitta) ja ortodoksisen kirkon pyhä, joka tunnetaan lisänimellä hantien valistaja. Suomessa hänet lasketaan kuuluvaksi myös Karjalan valistajiin. Hän syntyi 1500-luvulla Vienanmeren maisemissa Arkangelin läänin ja nykyisen Mezenin piirin alueella, josta hän jo melko varhain meni Pyskorin luostariin Keski-Venäjälle ja vihkityi munkiksi. Hän käännytti sekä hanteja (ostjakkeja) että manseja (voguleita) kristinuskoon. Vuonna 1580 hän asettui Hlynovin eli sittemmin Vjatkan kaupunkiin (nyk. Kirov) ja alkoi rakentaa sinne luostaria. Myöhemmin erilaisten vaiheiden jälkeen pyhittäjä Trifon Vjatkalainen asettui asumaan Slobodskoin kaupunkiin ja perusti sinnekin luostarin. Hän kuoli vuonna 1612 Hlynovin luostariin. Ortodoksinen kirkko muistelee pyhittäjä Trifon Vjatkalaista vuosittain lokakuun 8. päivänä sekä Suomessa myös Karjalan valistajien päivän yhteydessä lokakuun viimeisen päivän ja marraskuun 6. päivän välisenä lauantaina. == Lähteet == * Трифон Вятский XPOHOC * Pyhittäjä Trifon Vjatkalainen / Ortodoksi.net Luokka:Karjalan valistajat Luokka:Vuonna 1612 kuolleet
Anitan parempi polkka

__NOTOC__ Anitan parempi polkka on Anita Hirvosen kokoelma-albumi vuodelta 1982. == Kappaleet == # # # # # # # # # # # # # # == Aiheesta muualla == * Anitan parempi polkka iTunesissa Luokka:Vuoden 1982 kokoelma-albumit Luokka:Anita Hirvosen albumit
Dysfagia

Dysfagia eli nielemisvaikeus on nielemisen refleksinomaisessa liikesarjassa ilmenevä häiriö, joka ilmenee joko vaikeutena saada ruokaa niellyksi tai tunteena siitä, että ruoka takertuu nielemisen jälkeen ruokatorveen. Dysfagiaa on eriasteista, ja se voi esiintyä missä nielemistoiminnon osassa tahansa. Se saattaa vaikuttaa esimerkiksi ruoan pureskeluun, ruokapalan kuljetukseen suussa ja/tai nielemisen aloitukseen. Usein nielun automaattiset suojamekanismit eivät toimi kunnolla, ja ruoka kulkeutuu ruokatorven sijasta henkitorveen. Dysfagia tekee syömisestä usein hidasta, vaivalloista ja runsaasti keskittymistä vaativaa. Vaikeassa dysfagiassa nielemistoiminto puuttuu lähes täysin. == Syyt == Dysfagiaa esiintyy esimerkiksi refluksitaudin, akalasian, esofagiitin, äkillisten aivoverenkiertohäiriöiden, aivotraumojen, neurologisesti rappeuttavien sairauksien, sekä suun ja kurkun alueiden kasvainten yhteydessä. Myös lääkeaineet kuten antipsykootit ja natriumvalproaatti saattavat aiheuttaa dysfalgiaaMedicines associated with swallowing problems. November 2020. https://www.ndiscommission.gov.au/sites/default/files/2022-05/practice-alert- medicines-associated-swallowing-problems.pdf. Äkillisesti alkaneen dysfalgian syynä voi olla ruokatorven vierasesine, vamma tai tulehdus. == Oireet == \- vaikeus saada ruokaa niellyksi \- tunne, että ruoka takertuu nielemisen jälkeen ruokatorveen \- Tunne, että ruoka/juoma menee väärään kurkkuun. \- Yskiminen ruokailun tai juomisen yhteydessä tai välittömästi sen jälkeen. \- Vaikeus kontrolloida suussa olevaa ruokaa, esimerkiksi sen kertyminen poskitaskuihin. \- Ruokailun huomattava hitaus/hidastuminen. \- Suun tyhjennys vaatii useita nielaisuja. \- Painon ja/tai ravitsemustilan lasku. \- Toistuvat keuhkokuumeet. \- Väsyminen ruokaillessa. \- Aspirointi. == Katso myös == * Ruminaatio * Dysfasia * Afasia * Puheterapia == Lähteet == Luokka:Refleksit Luokka:Seulonnan keskeiset artikkelit Luokka:Ruoansulatuselinten sairaudet
Vuolenkoski

thumb|Vuolenkosken mylly Vuolenkoski on kylä Iitin kunnan pohjoisosassa Päijät-Hämeen maakunnassa. Se sijaitsee sisemmällä eli pienellä Salpausselällä. Vuolenkosken postinumeroalueen (19160 Vuolenkoski) väkiluku oli 486 vuonna 2020.Paavo (Postinumeroalueittainen avoin tieto) ==Sijainti== Kylästä etelään päin kulkee Kymijoki, jossa Vuolenkosken sillan eteläpuolella sijaitsee Koskenniskan kylään rakennettu vesivoimalaitos (valm. 1959). Koskenniskan kevyen liikenteen sillan pohjoispuolella on Konnivesi, jonka kautta pääsee vesitse Heinolaan (n. 17 km), ja edelleen Ruotsalaisen kautta Päijänteelle. Pohjois-Iitissä on kaksi kylää: Kymijoen länsipuolinen alue on Vuolenkoski ja itäpuolinen alue Koskenniska. Huutotöyry on koko Vuolenkosken–Koskenniskan alueen yhteinen postitoimipaikan nimi, jonka muuttamisesta Vuolenkoskeksi on keskusteltu kyläkokouksissa jo vuosia. ==Palvelut ja yhdistystoiminta== Vuolenkoskella on peruskoulun ala-aste, Pohjois-Iitin Kirin urheilukenttä, M-Kyläkauppa, vapaaehtoinen palokunta, kesäkahvila ja Käsityökahvila Peurankello, kyläyhdistystoimintaa sekä hautausmaa kappeleineen. Lisäksi Koskenniskan kylässä on toimiva mylly, mylly- Cafe ja Rukoushuone. Vuonna 2016 kyläyhdistys hankki rukoushuoneen omaan hallintaansa. Kyliltä löytyy myös muita palveluja ja 15 yhdistystä. Vuolenkosken ja Koskenniskan yhteinen kyläyhdistys vaihtoi vuonna 2001 nimensä Vuolenkosken kyläyhdistykseksi kuvastamaan paremmin paikallisuutta. Aiemmin, vuodesta 1980, nimenä oli Pohjois-Iitin Kyläyhdistys. Vuonna 2001 vihittiin käyttöön pääosin Vuolenkosken kyläläisten talkootyönä toteuttama kolme kilometriä pitkä kevyen liikenteen väylä. Lisäksi paikallisesti rahoitettiin valaistus väylän varteen. Vuolenkosken kylä on valittu Kymenlaakson kyläksi kaksi kertaa, vuosina 1991 ja 2001, sekä valtakunnan Vuoden kyläksi 2014. Vuolenkoski on myös Päijät-Hämeen vuoden kylä vuodelta 2022. Vuonna 2008 perustettiin kylälle Suomen ensimmäinen täysin kyläläisten omistama elinkeino- ja kehitysyhtiö Omakylä Vuolenkoski Oy, jossa on omistajina ja osakkaina 137 yksityishenkilöä ja 21 paikallista yritystä. Yhtiön tarkoitus on kehittää kylää kylälähtöisesti. Elinkeinoyhtiön varat ohjataan kylän toimintojen kehittämiseen. Yhtiö osti vuonna 2009 Iitin kunnalta seitsemän hehtaarin kaavoitetun maa-alueen, josta löytyy omakotitalo-, rivitalo- sekä kerrostalorakentamiseen tarkoitettuja tontteja. Kaava-alue sijaitsee kylän satama-alueen vieressä. Vuolenkoski on Päijänteen veneilyalueen kaakkoissuunnan päätepiste. Uusi elokuussa 2020 avattu Kimolan kanava avaa Vuolenkoskelta veneilyreittejä aina Kouvolaan asti. Kokonaisuudessaan koko reitistö tarjoaa veneilyreittejä aina Kouvolasta Pielavedelle (n. 400 km). Vuolenkoskella on sisävesialuksille soveltuva laituri uimaranta-alueen vieressä. Satamassa on tarjolla satamapalvelujen lisäksi muun muassa ravintola. == Lähteet == == Aiheesta muualla == * Vuolenkosken kyläyhdistyksen nettisivut * Oy Vuolenkoski Ab (ent. sahayrityksen historiaa) Luokka:Iitin kylät Luokka:Päijät-Hämeen vuoden kylät Luokka:Kymenlaakson vuoden kylät
Ruotsin Grand Prix 1973

Ruotsin Grand Prix 1973 oli Formula 1 -sarjan osakilpailu, joka ajettiin 17. kesäkuuta 1973 Scandinavian Raceway -radalla Anderstorpissa, Ruotsissa. Ruotsissa ei ollut tätä ennen ajettu Formula 1 -osakilpailuja. == Tulokset == 1973 Swedish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 7 Denny Hulme McLaren-Ford 80 1:56:46.0449 6 9 2 2 Ronnie Peterson Lotus-Ford 80 4.039 s 1 6 3 6 François Cevert Tyrrell-Ford 80 14.667 s 2 4 4 10 Carlos Reutemann Brabham-Ford 80 18.068 s 5 3 5 5 Jackie Stewart Tyrrell-Ford 80 25.998 s 3 2 6 3 Jacky Ickx Ferrari 79 + 1 krs. 8 1 7 8 Peter Revson McLaren-Ford 79 + 1 krs. 7 8 15 Mike Beuttler March-Ford 78 + 2 krs. 21 9 19 Clay Regazzoni BRM 77 + 3 krs. 12 10 24 Carlos Pace Surtees-Ford 77 + 3 krs. 16 11 25 Howden Ganley Iso Marlboro-Ford 77 + 3 krs. 11 12 1 Emerson Fittipaldi Lotus-Ford 76 Vaihdelaatikko 4 13 21 Niki Lauda BRM 75 + 5 krs. 15 14 16 George Follmer Shadow-Ford 74 + 6 krs. 19 Kesk. 20 Jean- Pierre Beltoise BRM 57 Moottori 9 Kesk. 17 Jackie Oliver Shadow-Ford 50 Ripustukset 17 Kesk. 23 Mike Hailwood Surtees-Ford 41 Rengas 10 Kesk. 14 Jean-Pierre Jarier March-Ford 38 Kaasu 20 Kesk. 12 Graham Hill Shadow-Ford 16 Sähköt 18 Kesk. 11 Wilson Fittipaldi Brabham-Ford 0 Kolari 12 Kesk. 27 Reine Wisell March-Ford 0 Ripustukset 14 == Muuta == * Nopein kierros: Denny Hulme - 1:26.146 ==Lähteet== Luokka:Formula 1 -kausi 1973 Luokka:Ruotsin Grand Prix
On nuoruus haihtuva

__NOTOC__ On nuoruus haihtuva on Anita Hirvosen kokoelma-albumi, joka julkaistiin vuonna 1983. == Kappaleet == === A-puoli === # # # # # # # # === B-puoli === # # # # # # # # == Aiheesta muualla == * On nuoruus haihtuva discogs.com -sivustolla Luokka:Vuoden 1983 albumit Luokka:Anita Hirvosen albumit
Luxemburgin Grand Prix

Luxemburgin Grand Prix oli Formula 1 -sarjan osakilpailu kausilla 1997 ja 1998. Luxemburgin Grand Prix ajettiin nimestään huolimatta Nürburgringin moottoriradalla Saksassa. Luxemburgin Grand Prix -nimellä ajettiin kilpailuja myös 1940- ja 1950-luvuilla, mutta ne kilpailut eivät kuuluneet Formula 1:n MM-sarjaan. Kilpailun voittivat Jacques Villeneuve kaudella 1997 ja Mika Häkkinen kaudella 1998. Molemmat heistä voittivat samaisina kausina maailmanmestaruuden. Kauden 1997 kilpailussa paalupaikalta lähti Häkkinen, jolle paalupaikka oli F1-uran ensimmäinen. Kilpailun voittaneelle Villeneuvelle voitto sen sijaan oli F1-uran viimeinen. == Voittajat == Punataustaiset kilpailut eivät kuuluneet Formula 1:n MM-sarjaan. Kausi Kuljettaja Valmistaja Rata Raportti 1949 Luigi Villoresi Ferrari Findel Raportti 1950 Alberto Ascari Ferrari Findel Raportti 1951 Alan Brown Cooper- Norton Findel Raportti 1952 Les Leston Cooper-Norton Findel Raportti 1997 Jacques Villeneuve Williams-Renault Nürburgring Raportti 1998 Mika Häkkinen McLaren-Mercedes Nürburgring Raportti == F1-tilastoja == === Paalupaikat === Kausi Kuljettaja Valmistaja 1997 Mika Häkkinen McLaren-Mercedes 1998 Michael Schumacher Ferrari === Kilpailun nopeimmat kierrokset === Kausi Kuljettaja Valmistaja 1997 Heinz-Harald Frentzen Williams-Renault 1998 Mika Häkkinen McLaren-Mercedes == Lähteet ==
Ans kattoo ny

__NOTOC__ Ans kattoo ny on Anita Hirvosen studioalbumi vuodelta 1983. Albumi myi kultalevyn oikeuttavan määrän. == Kappaleet == # # # # # # # # # # == Lähteet == Luokka:Vuoden 1983 albumit Luokka:Anita Hirvosen albumit Luokka:Chrisse Johanssonin tuottamat albumit
Pescaran Grand Prix

Pescaran Grand Prix, tunnettu myös nimellä Coppa Acerbo, oli autourheilukilpailu, joka ajettiin yhteensä 27 kertaa vuosina 1924-1961 Italiassa Pescaran radalla. Kilpailu ajettiin vuosien varrella useissa eri luokissa ja vuonna 1957 se kuului Formula 1:n MM-sarjaan. Pescaran rata on pisin rata, joka on koskaan kuulunut Formula 1 -kilpailukalenteriin ollen pituudeltaan 25,579 kilometriä. Pescaran rata suljettiin vuonna 1961, kun sen järjestäjät eivät kyenneet takaamaan kuljettajien turvallisuutta radalla. == Voittajat == === Grand Prix -autoilu=== Kausi Voittaja Auto 1924 Enzo Ferrari Alfa Romeo 1925 Guido Ginaldi Alfa Romeo 1926 Luigi Spinozzi Bugatti 1927 Giuseppe Campari Alfa Romeo 1929 Giuseppe Campari Alfa Romeo 1930 Achille Varzi Maserati 1931 Giuseppe Campari Alfa Romeo 1932 Tazio Nuvolari Alfa Romeo 1933 Luigi Fagioli Alfa Romeo 1934 Luigi Fagioli Mercedes-Benz 1935 Achille Varzi Auto Union 1936 Bernd Rosemeyer Auto Union 1937 Bernd Rosemeyer Auto Union 1938 Rudolf Caracciola Mercedes-Benz === Formula 1 === Punataustaiset kilpailut eivät kuuluneet Formula 1:n MM-sarjaan. Kausi Voittaja Valmistaja Rata Raportti Juan Manuel Fangio Alfa Romeo Pescara Raportti José Froilán González Ferrari Pescara Raportti Luigi Musso Maserati Pescara Raportti Stirling Moss Vanwall Pescara Raportti === Muut luokat === Vuosi Voittaja Luokka Auto 1939 Clemente Biondetti Voiturette Alfa Romeo 1947 Vincenzo Auricchio Urheiluautoilu Stanguellini 1948 Giovanni Bracco Urheiluautoilu Maserati 1949 Franco Rol Urheiluautoilu Alfa Romeo 1952 Giovanni Bracco Paolo Marzotto Urheiluautoilu Ferrari 1953 Umberto Maglioli Mike Hawthorn Urheiluautoilu Ferrari 1956 Robert Manzon Urheiluautoilu Gordini 1960 Denny Hulme Formula 2 Cooper 1961 Lorenzo Bandini Giorgio Scarlatti Urheiluautoilu Ferrari ==Lähteet==
Väliaineen vastus

Väliaineen vastus on kappaleen liikettä kaasussa tai nesteessä vastustava voima. Väliaineen vastus aiheutuu siitä, että kappaleen täytyy työntää väliainetta pois tieltään ja samalla saattaa väliaine liikkeelle. Lisäksi väliaineen hankaus vastustaa kappaleen liikettä. Vuorovaikutus vaikuttaa väliaineen liikkeeseen ja jarruttaa kappaletta. Väliaineen vastuksen suuruus riippuu kappaleen nopeudesta, koosta ja muodosta sekä väliaineen tiheydestä ja sitkoisuudesta. Kappaleen muodon takia kappaleen taakse voi syntyä kappaleen liikettä vastustavia pyörteitä. == Katso myös == * Ilmanvastus * Kitka Luokka:Virtausdynamiikka Luokka:Voimat
The Killers

The Killers on vuonna 2002 perustettu Las Vegasista kotoisin oleva yhdysvaltalainen rockyhtye. Yhtyeen tunnetuimpia kappaleita ovat muun muassa ”Mr. Brightside”, ”Somebody Told Me”, ”All These Things That I’ve Done”, ”When You Were Young”, ”Human” ja ”Runaways”. == Historia == Yhtye saavutti suosiota vuonna 2004 julkaistulla Hot Fuss -debyyttialbumillaan, jonka kappaleet käsittelivät yhtyeen kotikaupunkia, Las Vegasia, ja sen glamourintäyteistä imagoa. Levy oli yhteensä 173 viikkoa Yhdistyneen kuningaskunnan virallisella albumilistalla, mikä tekee siitä pisimpään listalla olleen levyn 2000-luvun aikana. Yhdysvalloissa se nousi Billboard 200 -listan sijalle seitsemän. Seuraavan levyn kirjoittamisesta vastannut laulaja Brandon Flowers on luonnehti Sam's Town -albumia "hengelliseksi omaelämäkerrakseen". Kappaleet käsittelivät vanhanaikaisten amerikkalaisten arvojen nostalgiaa ottaen paljon vaikutteita Bruce Springsteenin tuotannosta. Albumi julkaistiin vuonna 2006, jolloin se sijoittui Billboard 200 -listalla edeltäjäänsä paremmin nousemalla korkeimmillaan toiselle sijalle. Levy sai kriitikoilta ristiriitaisen vastaanoton. Vuosikymmenen lopussa Rolling Stone -lehden lukijat äänestivät sen 2000-luvun aliarvostetuimmaksi levyksi. B-puolista, julkaisemattomasta materiaalista ja covereista koostuva kolmas albumi Sawdust julkaistiin marraskuussa 2007. Neljäs albumi Day & Age ilmestyi marraskuussa 2008. Se nousi parhaimmillaan Billboard 200 -listan sijalle 6. Yhtyeen musiikkityyli siirtyi Day & Age -albumilla popimman tanssimusiikin suuntaan The Killersin viides albumi Battle Born julkaistiin vuonna 2012. Se nousi ensimmäisellä viikollaan Billboardin kolmannelle sijalle.http://www.billboard.com/news/pink- earns-first-no-1-album-on-billboard-1007958752.story#/news/pink-earns-first- no-1-album-on-billboard-1007958752.story Yhtye esiintyi Suomessa ensimmäisen kerran Helsingin jäähallissa vuonna 2007 ja toisen kerran Helsingin Hartwall Areenalla vuonna 2013. Yhtye oli Seinäjoella järjestettävän Provinssirockin pääesiintyjä kesällä 2017. The Killers esiintyi neljännen kerran Suomessa Helsingin Hartwall Areenalla 24. heinäkuuta 2018. == Jäsenet == * Brandon Flowers – laulu, koskettimet * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Diskografia == === Studioalbumit === * * * * * * * == Katso myös == * Luettelo The Killersin kappaleista == Lähteet == == Aiheesta muualla == * Yhtyeen virallinen sivusto * *
Rauha S. Virtanen

Rauha Susanna Virtanen (28. kesäkuuta 1931 Alavus – 20. maaliskuuta 2019 HelsinkiSeljan tytöt. Netlibris. Viitattu 4.4.2019.) oli suomalainen nuortenkirjailija. == Henkilöhistoria == Virikkeenä Virtasen kirjailijanuralle toimi L. M. Montgomeryn romaani Pieni runotyttö. Hänen esikoisteoksensa Seljan tytöt ilmestyi vuonna 1955, ja se kasvoi neliosaiseksi sarjaksi, jonka innoittajana oli Louisa M. Alcottin Pikku naisia. Virtasen tuotanto keskittyi pääosin nuortenkirjallisuuteen, ja hän kirjoitti myös näytelmiä ja kuunnelmia. Virtanen sai lukuisia kirjallisuuspalkintoja, muun muassa Topelius-palkinnon vuonna 1971, Valtion nuorisokirjallisuuspalkinnon 1971 sekä Suomen kirjailijaliiton Tirlittan-palkinnon 2003. Vuonna 1968 ilmestyneestä romaanista Ruusunen tehtiin kirjaan perustuva minisarja Yle TV2 -kanavalle, Pieni rakkaustarina, jonka pääosissa nähtiin Elina Aalto ja Antti Reini. Romaani käsittelee alaikäisen tytön ja aikuisen miehen suhdetta. Virtasen alkukauden tuotannossa on huumoria, jännitystä ja romantiikkaa, mutta myöhemmässä tuotannossa hän otti aiheeksi nuoret, joilla on edessä vaikeita ratkaisuja ja jotka näkevät ympäristönsä sosiaalisen ja poliittisen todellisuuden.Facta 2001, osa 18, p. 342. WSOY 1986. Virtasen tytär Arja Pettersson on teatterinjohtaja. == Teokset== === Romaanit === * * * * * * * * * * * * === Näytelmät === * Avaruusmekko (1966) * Tässä on Hely Ahonen (1974) * Laulukokeet (1976) * Jääkö Pekka luokalle? (1977) * Rööki-Rocky (1978) * Pääsy kielletty (1979) * Kolme mummoa (1982) === Kuunnelmat === * Avaruusmekko (1966) * Aurinkoprinssi (1971) * Pirjo ja Marjo (1971) * Laulukokeet (1974) * Mysti (1974) * Tommi aina myöhästyy (1974) * Ryöstö (1975) * Äänestääkö äiti eli vaalipäivä Horsmavaaran koululla (1975) * Horsmavaaran Suzi Quatro (1976) * Kirkonkylän kioskilla (1976) * Kokemus nimeltä Ruisrock (1977) * Missä on Mirjamin kukka? (1979) * Loppiaistiski (1982) * Soitetaanko? (1984) * Suvis (kuunnelmasarja, 1987) == Lähteet == == Aiheesta muualla == *Rauha S. Virtasen muistokirjoitus Helsingin Sanomissa. Luokka:Suomalaiset näytelmäkirjailijat Luokka:Suomalaiset runoilijat Luokka:Vuonna 1931 syntyneet Luokka:Vuonna 2019 kuolleet
Yokomo

Yokomo on japanilainen pienoisautojen valmistaja, joka perustettiin vuonna 1965. Yhtiö oli alun perin suuri radio-ohjattavien jälleenmyyjä Tokiossa, nimeltään Yokobori Mokei Wamēkā (Yokobori Model Shop). 1970-luvulta alkaen käytetty Yokomo-nimi on yhdistelmä perustajaperheen sukunimestä Yokobor ja sanasta mokei (). == Autot == Yokomo on valmistanut pienoisautoja vuosikymmenien ajan ja erilaisia automalleja on kymmenittäin. Vuonna 2006 FinTrack-kisassa voitettiin nuorten mestaruus sekä kolmas sija Yokomo BD/BDM -autoilla. Automallin kehitystyössä on ollut suuressa roolissa moninkertainen maailmanmestari Masami Hirosaka. Autossa on mm. alumiiniset iskunvaimentimet Rayspeedin jousilla. == Mestaruudet == Maailmanmestaruus (IFMAR) *1985 Off- road YZ-834B *1989 Off-road YZ-870C *1991 Off-road Works 91 *1993 Off-road Works 93 *1994 On-road YRX-10 *1995 Off-road YZ-10 *1997 Off-road MX-4 *2000 Onroad YRX-2000 *2000 Touring MR-4TC *2002 On-road YRX (?) Nuorten mestaruus (Fintrack, Suomi) *2006 Touring MR-4TC BD ==Katso myös== *Radio-ohjattu pienoismalli, autot *Pienoisautoilu == Aiheesta muualla == *Valmistajan sivut *Power Racing Oy (maahantuoja) Luokka:Japanilaiset yritykset
Veli

Veli tarkoittaa jonkun toisen kanssa samoista vanhemmista syntynyttä miespuolista henkilöä tämän toisen kannalta. Ilmaisulla voidaan tarkoittaa myös velipuolta tai kasvattiveljeä. Puhekielessä ja tuttavallisessa kielenkäytössä käytetään joskus sanaa veikko. Ilmaisulla velipuoli tai harvinaisemmalla ilmaisulla puoliveli tarkoitetaan jonkun toisen kannalta miespuolista henkilöä, jolla on kyseisen henkilön kanssa vain toinen vanhemmista yhteinen. Velipuoleksi voidaan kutsua myös henkilön isä- tai äitipuolen poikaa, joka ei ole tämän henkilön verisukulainen. Henkilön vanhempaa veljeä kutsutaan isoveljeksi ja nuorempaa veljeä pikkuveljeksi. Kun kyseessä on esimerkiksi kaksoset, puhutaan kaksoisveljestä. ==Katso myös== * Sisar == Lähteet == == Aiheesta muualla == Luokka:Miesten nimitykset Luokka:Perhe Luokka:Sukututkimus Luokka:Seulonnan keskeiset artikkelit
John Layfield

John Charles Layfield (s. 29. marraskuuta 1966)JBL:n bioViitattu 28.7.2023 on entinen yhdysvaltalainen showpainija, joka paini World Wrestling Entertainmentissa. Hän vetäytyi lopetti painimisen vuoden 2009 alussa. JBL esiteltiin rikkaana ja itsevarmana cowboy-miljonäärinä. Vuodesta 2012 alkaen hän on selostanut WWE:n painiohjelmia Raw ja Smackdown. Tammikuussa 2015 hän lopetti Smackdownin selostamisen. JBL valittiin vuonna 2020 WWE Hall of famen jäseneksi.JBL WWE Hall of Famen jäseneksiViitattu 28.7.2023 JBL:n lopetusliikkeet ovat Clothesline from Hell ja JBL Bomb. ==Lähteet== Luokka:Yhdysvaltalaiset showpainijat
Andrew Fire

Andrew Zachary Fire (s. 27. huhtikuuta 1959 Santa Claran piirikunta, Kalifornia) on yhdysvaltalainen patologian ja genetiikan professori Stanfordin yliopistossa. Hän sai vuoden 2006 Nobelin lääketieteen palkinnon yhdessä Craig Mellon kanssa. Palkitsemisen peruste on RNA-interferenssiä koskeva tutkimus, jonka he olivat julkaisseet vuonna 1998\. Palkinnon perustelussa sanottiin muun muassa: "Fire ja Mello ovat löytäneet perusmekanismin, jolla geneettisen tiedon virtaa säädellään." == Lähteet == Luokka:Lääketieteen edustajat Luokka:Yhdysvaltalaiset geneetikot Luokka:Yhdysvaltalaiset professorit Luokka:Stanfordin yliopiston professorit Luokka:Vuonna 1959 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat
Parhaat (Anita Hirvonen)

__NOTOC__ Parhaat on Anita Hirvosen kokoelma-albumi, joka julkaistiin vuonna 1985. == Kappaleet == === LP 1 === # # # # # # # # # # # # === LP 2 === # # # # # # # # # # # # == Aiheesta muualla == * Parhaat discogs.com -sivustolla Luokka:Vuoden 1985 kokoelma-albumit Luokka:Anita Hirvosen albumit
Suden hetki (Lyijykomppanian albumi)

Suden hetki on Lyijykomppanian vuonna 1994 julkaistu mini-CD. Levyn – ja luultavasti myös Lyijykomppanian – tunnetuin kappale lienee ”Jaloviinamies”, jota yhtyeen laulaja-kitaristi Timo Rautiainen on silloin tällöin esittänyt myös soolokeikoillaan. Rautiainen arvosteli vuonna 2003 ilmestyneessä Trio Niskalaukaus -kirjassa Suden hetken kansikuvaa ”luultavasti Suomen huonoimmaksi kansikuvaksi”. ==Kappaleet== Sovitukset Lyijykomppania. # # # # # # ==Kokoonpano== *Timo Rautiainen – laulu, kitara *Arto Alaluusua – basso *Esa Moilanen – rummut *Tapio Wilska – basso ja murina kappaleessa ”Jaloviinamies” *Sir Th. Le Grande – laulu kappaleessa ”Viina” ==Lähteet== * Finnmusic == Aiheesta muualla == * * Luokka:Vuoden 1994 EP:t Luokka:Lyijykomppanian albumit Luokka:Tuomo Valtosen tuottamat albumit
Kosminen jäänne

Kosmisella jäänteellä tarkoitetaan sellaisia erittäin raskaita ja stabiileja hiukkasia, joita kvanttikenttäteorioiden mukaan olisi pitänyt muodostua suuria määriä pian alkuräjähdyksen jälkeen ja joita siksi pitäisi löytyä maailmankaikkeudesta. Teoreettisesti ennustettuja kosmisia reliikkejä ovat mm. *Magneettiset monopolit *Newtoriitit *Pyrgonit *Kvarkkinuggetit Kosmisiin reliikkeihin liittyvä keskeinen ongelma on, ettei yhtäkään teorioiden ennustamaa hiukkasta ole havaittu sen enempää suoraan kuin epäsuorasti, vaikka niiden pitäisi muodostaa huomattava osa maailmankaikkeuden massasta. Tämä havaitsemattomuus on eräs keskeinen peruste inflaatioteorioille ja syy, miksi universumin ajatellaan nykyisin olevan huomattavasti meille näkyvää osaa suurempi. Tällöin suurin osa kosmisista jäänteistä olisi näkyvän maailmankaikkeuden ulkopuolella. == Aiheesta muualla == *Artikkeli kosmisten reliikkien synnystä Luokka:Kosmologia
Xray

thumb|Juraj Hudyn . XRAY Model Racing Cars, lyhennettynä XRAY on vuonna 2000 perustettu slovakialainen pienoisautoja valmistava yritys. Sen on perustanut diplomi-insinööri Juraj Hudyn vuonna 2000. Xray on tunnettu korkeasta laadusta ja siinä osoituksena yrityksellä on lukuisia Euroopan- ja maailmanmestaruusvoittoja. ==Mallit== *Touring T2, T2 007 *Krossi *1:18 == Aiheesta muualla == * Virallinen sivusto Luokka:Pienoismallivalmistajat
Audi R10 TDI

Audi R10 TDi on dieselkäyttöinen LMP1 (Le Mans Prototype) -luokan kilpa-auto. Se esiteltiin 13. joulukuuta 2005, ja sillä voitettiin heti Sebringin 12 tunnin ajo, sekä Le Mansin 24 tunnin ajo. Se on ensimmäinen dieselmoottorilla varustettu auto, jolla on voitettu edellä mainitut kilpailut. Vuonna 2009 esitelty Audi R15 TDI korvasi R10 TDi mallin. == Runko == Audi R10 TDi korvasi edellisen Audi R8 LMP:n, jota pidetään yhtenä kaikkien aikojen menestyksekkäämpänä kilpa-autona. Sillä voitettiin mm. Le Mansin 24 tunnin ajo yhteensä viisi kertaa vuosina 2000–2002 ja 2004–2005. Vaikka R10 muistuttaa paljon R8:aa, se on kuitenkin uutta suunnittelua. Aerodynamiikkaa on uusittu muuttuneiden sääntöjen takia, turvakaarta on muutettu ja autoa on pidennetty uuden suuremman V12-moottorin takia. == Moottori == Audi R10 TDi:n voimanlähteenä on 5,5-litrainen täysalumiininen 90° tuplaturbo V12-dieselmoottori. Moottorissa käytetään nykydieseleistä tuttua common rail –ruiskutusta ja Boschin viimeisintä MS14-moottorinohjausjärjestelmää. Moottorin ilmansaantia rajoitetaan kahdella sääntöjen määräämällä 39,9 mm kuristimella. Kahden Garrett-turboahtimen ahtopaine on myös sääntöjen mukaan rajattu 2,94 bar:iin. Suurin moottorista saatava teho on noin 650 hv (485 kW) (rajoitettu), ja suurin vääntö on noin 1100 Nm. Moottorin suurimpia etuja kilpakäytössä ovat laaja kierrosalue, suuri vääntö ja taloudellisuus. == Merkittäviä saavutuksia == *18. maaliskuuta 2006 Audi R10 TDi numerolla 2 voitti 54. Sebringin 12 tunnin ajon ajettuaan paalupaikalle uudella rataennätyksellä. *18. kesäkuuta 2006 Audi R10 TDi numerolla 8 voitti Le Mansin 24 tunnin ajon kierrettyään rataa 380 kierrosta. *30. syyskuuta 2006 Audi R10 TDi numero #2 voitti ALMS-sarjan Petit Le Mans -osakilpailun Road Atlantalla, Georgiassa. *17. maaliskuuta 2007 Audi R10 #2 voitti 55. Sebringin 12 tunnin ajon. Auto #1 sijoittui luokkansa (LMP1) toiseksi ja kokonaiskilpailun neljänneksi.55th Annual Mobil 1 Twelve Hours of Sebring Final Race Results , IMSA, 03/17/07 * 17. kesäkuuta 2007 Audi R10 #1 voitti Le Mansin 24 tunnin ajon, Audi #2 keskeytti johtoasemasta 16 tunnin ajon jälkeen. * 15. kesäkuuta 2008 Audi R10 #2 voitti Le Mansin 24 tunnin ajon, muut Audit sijoittuivat neljänneksi ja kuudenneksi. ==Lähteet== R10, Audi Luokka:Le Mans Prototype -autot
Dysartria

Dysartria on keskus- ja/tai ääreishermoston vauriosta johtuva häiriö, joka aiheuttaa puhelihasten heikkoutta, halvaantumista tai tuntopuutoksia. Dysartria ilmenee puhetta tuottavien elinten hermostollisesta sääntelyssä, jolloin puhe on hidastunutta, takertelevaa, epäselvää tai puuttuu täysin. Dysartriaan liittyy usein nielemisvaikeuksia. Dysartria aiheutuu usein aivoverenkiertohäiriöstä, aivovammasta tai neurologisesta sairaudesta. == Katso myös == *Dysfagia *Dysfasia *Dyspraksia *Puheterapia Luokka:Neurologia Luokka:Neurologiset poikkeavuudet Luokka:Puheviat
Eugène Bozza

Eugène Joseph Bozza (4. huhtikuuta 1905 – 28. syyskuuta 1991) oli ranskalainen säveltäjä ja kapellimestari. Eugène Bozza syntyi Nizzassa. Hän opiskeli Pariisin konservatoriossa sävellystä, orkesterinjohtoa ja viulunsoittoa, ja voitti sävellyksellään Prix de Romen. Vuosina 1939–1948 hän johti Opéra- Comiqueta. Myöhemmin hän muutti Valenciennesiin, jossa hän nousi konservatorion johtajaksi. Bozza kuoli Valenciennesissa 1991. http://dram.nyu.edu/dram/note.cgi?id=7875 Eugène Bozza sävelsi muun muassa runsaasti kamarimusiikkia, josta suuren osan puhallinsoittimille. Hänen muuhun tuotantoonsa kuuluu esimerkiksi viisi sinfoniaa, ooppera Leonidas (1947), baletti Jeux de plage (1950) ja säveltäjälle Prix de Romen tuonut kantaatti La légende de Roukmāni (1934). == Lähteet == Luokka:Ranskalaiset säveltäjät Luokka:Ranskalaiset kapellimestarit Luokka:Vuonna 1905 syntyneet Luokka:Vuonna 1991 kuolleet
Seal on Velvet

thumb|Seal on Velvet -logo Seal on Velvet on alun perin Sielun Veljet -yhtyeen perustama suomalainen levy-yhtiö ja Poko Rekordsin alamerkki. Sielun Veljien lisäksi yhtiö on julkaissut useiden muiden yhtyeiden ja artistien tuotantoa vuodesta 1989. Yhtiön artisteihin kuuluneesta Veeti & The Velvets -yhtyeestä mm. Aki Sirkesalo loi myöhemmin menestyksekästä uraa ja tämän lisäksi useat muut menestyneet artistit ovat aloittaneet uransa yhtiön leivissä. == Artistit == * Sielun Veljet * Ismo Alanko * Jukka Orma * Leputation of the Slaves * Kullervo Kivi & Gehenna-yhtye * Pimpline & The Defenites * Adolf Und Die Freie Scheisse * Motelli Skronkle * Veeti & The Velvets * HC Andersen * Keskustelumusiikkiorkesteri * Kosmonauts * Free Okapi * Veeti & Marjo * Ääriasento * Virgo * Honey B. & T-Bones * Balls * Mañana Bros. * Winha * Roni Martin & Jukka Orma Tanssiinkutsu * Karl & Lassi Sinkkonen Luokka:Suomalaiset rockmusiikin levy-yhtiöt
Kir

Kir on mustaherukkalikööristä (ransk. crème de cassis) ja valkoviinistä koostuva cocktail, ja se on tunnettu nimellä ”Blanc-Cass tai Blanc-cassis” jo paljon ennen kuin kaniikki Felix Kir, Dijonin kaupungin entinen määri antoi sille nimensä. Juoma tuli suosituksi toisen maailmansodan aikana, jolloin sitä tarjottiin muun muassa kansainvälisille vieraille. ==Merkkituote== Vuonna 1952 kaniikki Kir antoi dijonilaiselle yritykselle ”Lejay-Lagoute” luvan käyttää nimeään juoman markkinoinnissa. Jotta ei olisi vaikeuttanut dijonilaisten alkoholinvalmistajien ja -kauppiaiden kilpailuasemia, kaniikki Kir antoi heille kaikille luvan nimensä käyttöön, mutta ”Lejay-Laugouten” etuluontiasema oli kuitenkin ratkaiseva tuotteen kaupallistamisessa. Kahdentoista vuoden oikeusprosessi antoi tälle ensimmäisellä yritykselle yksinoikeuden Kir- tuotemerkkiin. Yritys on sittemmin rekisteröinyt myös tuotemerkin Kir-royal. ==Variaatioita== ===Mustaherukkalikööristä=== *Kommunardi (communard) tai kardinaali (cardinal) on myös dijonilaisella maaseudulla tunnettu aperitiivi. Perustana juomassa on valkoviinin tilalla käytetty punaviini ja perinteinen mustaherukkalikööri (crême de cassis de Dijon). *Kir royal, jossa valkoviini korvataan samppanjalla. *Räyhääjä (Téméraire) valmistetaan crémant de BourgognestaLievästi hapokas ja vähän kuohuva samppanjan tyylinen valkoviini., jota käytetään samppanjan asemesta. *Bretagnelainen kir ja normandialainen kir, joissa valkoviini korvataan siiderillä. *Tupla K, joka luotiin kun kaniikki Kir ja Nikita Hruštšov (ransk. Nikita Khrouchtchev) tapasivat. Valmistukseen käytetään valkoviinin ja mustaherukkaliköörin lisäksi myös vodkaa. *Elsassissa käytetään valkoviinin asemasta lievästi kuohuvaa ”crémant d'Alsace” -valkoviiniä. ===Muista likööreistä=== Kir on myös innostanut kokeilemaan myös erilaisia cocktaileja, joiden perustana ovat valkoviini ja erilaiset marjaliköörit: *Kir à la Mûr, jossa käytetään karhunvadelmalikööriä tai Suomessa lakkalikööriä. *Kir à la pèche, jossa käytetään persikkalikööriä. *Kir impérial, jossa käytetään vadelmia ja samppanjaa. *Kir nordique, jossa käytetään karpalolikööriä ja valkoviiniä ==Lähteet== Luokka:Drinkit
Lunar Orbiter

Lunar Orbiter -ohjelma oli viiden miehittämättömän avaruusluotaimen sarja. Yhdysvallat laukaisi ne vuosina 1966-1967. Lentojen tarkoitus oli kartoittaa Kuun pintaa ennen Apollo-ohjelman kuulentoja. Kaikki viisi tehtävää onnistuivat, ja 99 % kuun pinnasta kuvattiin vähintään 60 metrin tarkkuudella. Kolmen ensimmäisen tehtävän tarkoituksena oli kuvata 20 mahdollista laskeutumispaikkaa, jotka valittiin Maasta tehtyjen havaintojen perusteella. Neljännellä ja viidennellä tehtävällä oli tieteellisemmät tarkoitukset. Lunar Orbiter 4 kuvasi Kuun koko Maahan päin näkyvän puolen ja 95 % "pimeästä puolesta", ja Lunar Orbiter 5 suoritti loppuun pimeän puolen kuvaamisen. ==Lunar Orbiter -luotaimet== *Lunar Orbiter 1 **Laukaisu: 10. elokuuta 1966 **Kuvasi Kuuta: 18.-29\. elokuuta 1966 **Tehtävä: Apollo-ohjelman laskeutumispaikkojen kuvaus *Lunar Orbiter 2 **Laukaisu: 6. marraskuuta 1966 **Kuvasi Kuuta: 18.-25\. marraskuuta 1966 **Tehtävä: Apollo-ohjelman laskeutumispaikkojen kuvaus *Lunar Orbiter 3 **Laukaisu: 5. helmikuuta 1967 **Kuvasi Kuuta: 15.-23\. helmikuuta 1967 **Tehtävä: Apollo-ohjelman laskeutumispaikkojen kuvaus *Lunar Orbiter 4 **Laukaisu: 4. toukokuuta 1967 **Kuvasi Kuuta: 11.-26\. toukokuuta 1967 **Tehtävä: Kuun pinnan kuvaus *Lunar Orbiter 5 **Laukaisu: 1. elokuuta 1967 **Kuvasi Kuuta: 6.-18\. elokuuta 1967 **Tehtävä: Kuun pinnan kuvaus, tarkkojen kuvien otto Luokka:Lunar Orbiter -ohjelma
Valkoapila

Valkoapila (Trifolium repens) on valkokukkainen apila. Se kasvaa luonnonvaraisena Euroopassa, Pohjois-Afrikassa ja Aasian länsiosissa, mutta sitä viljellään muuallakin rehuksi suuren valkuaisainepitoisuutensa takia. Sitä käytetään myös nurmikkosekoituksissa, koska se kestää varsin hyvin tallaamista. Valkoapilan kukkavarret kasvavat noin 5–10 cm pitkiksi. Niiden päässä on pallomainen, valkoinen tai hennon vaaleanpunertava halkaisijaltaan parisenttinen kukinto, joka tuoksuu makealle. Lehdet ovat 3–5 cm pitkän varren päässä ja muodostuvat yleensä kolmesta sydämen- tai kyynelenmuotoisesta lehdykästä. Poikkeuksellisesti lehdyköitä saattaa olla neljä tai useampiakin. Nelilehdykkäistä apilanlehteä (ns. neliapilaa) on pidetty hyvän onnen tuojana. Suomessa valkoapila kukkii kesä–elokuussa. Valkoapila luokitellaan Suomessa muinaistulokkaaksi. Valkoapila lisää maan typpipitoisuutta juuristossa elävien Rhizobium-suvun typpibakteerien avulla, kuten muutkin hernekasvit. Alsikeapila (Trifolium hybridum) on valkoapilan näköislaji. == Käyttö == Apilan kukkia voi käyttää ravinnoksi joko kuivattuna tai sellaisenaan. Pulavuosina sitä on yleisesti sekoitettu leipätaikinaan. Myös lehtiä voi käyttää esim. salaatteihin. Kuivatuista kukinnoista valmistettua teetä on käytetty rohtona kihtiin ja verenvähyyteen. Erittäin vahvana tee aiheuttaa oksetusta. == Viljelykäyttö == Valkoapila viihtyy Suomessa viljelyvyöhykkeillä 1–3. Valkoapilalle maan vesitalouden tulee olla kunnossa, sillä valkoapila on kuivuuden arka kasvi, joka ei kuitenkaan siedä myöskään liiallista vettä. Ojituksen on oltava kunnossa ja liian poudan arkoja kasvupaikkoja tulee välttää. Paras kasvupaikka on loiva rinne ja maalaji hikevä hieta. Maan pH:n tulee olla yli 5,5. Viitattu:12.2.2012 Valkoapilaa käytetään laitumissa, koska sillä on hyvä tallauksenkesto- ja jälkikasvukyky rönsyilevän kasvutapansa vuoksi. Valkoapila menestyy säilörehunurmissakin. Sen sadontuottokyky on kuitenkin matalampi kuin esimerkiksi puna-apila ja alsikeapilalla. Tästä syystä voi olla hyvä käyttää näitä tallausta kestämättömiä lajeja myös laitumissa lisäämään ensimmäisen vuoden satoa. Viitattu:12.4.2012 Valkoapiloista on saatavilla muutamaa eri lajiketta. Lajikkeet Sonja ja Hebe soveltuvat molemmat viljelyvyöhykkeille 1–3. viitattu:15.4.2013 Kylvömääräksi suositellaan seoksiin 1–3 kg/ha. Valkoapilan siemen ympättynä maksaa n. 13–15 €/kg. viitattu:15.4.2013 == Katso myös == *Puna-apila == Lähteet == == Aiheesta muualla == *Kasviatlas 2022: Valkoapilan (Trifolium repens) levinneisyys Suomessa. *Suomen Lajitietokeskus: Valkoapila (Trifolium repens) *Pinkka, Lajintuntemuksen oppimisympäristö: Valkoapila (Trifolium repens) *Luontoportti: Valkoapila (Trifolium repens) *Valokki - Nettikasvio: Valkoapila (Trifolium repens) *ITIS: Trifolium repens *United States Department of Agriculture (USDA): Trifolium repens *Flora of China: Trifolium repens *Food and Agriculture Organization of the United Nations (FAO): Trifolium repens *Pherobase: Floral volatiles of Trifolium repens Luokka:Apilat Luokka:Seulonnan keskeiset artikkelit
Kirby Morrow

Kirby Robert Morrow (28. elokuuta 1973 Jasper, Alberta – 18. marraskuuta 2020 VancouverActor Kirby Morrow, Stargate’s Daedalus Bridge Officer, Dies At 47) oli kanadalainen näyttelijä ja stand up -koomikko, joka oli äänenä useille animehahmoille. ==Ura== Morrow opiskeli Mount Royal Colleges Fine & Performing Artsissa Calgaryssä näyttelemistä, sekä ääninäyttelemistä huomatessaan sen olevan hauskaa näyttelemisen ohella. Hän kuitenkin käyttää aina samaa ääntä jokaisessa ääninäyttelemässään sarjassa, joka on myös hänen luonnollinen ääni. Vuonna 1997 Morrow sai ensimmäisen ääniroolinsa Michelangelona lyhyeksi jääneessä televisiosarjassa Ninja Turtles: The Next Mutation. Morrow asui Vancouverissa, Kanadassa. ==Roolit== ===Anime=== * Van Fanel, Escaflowne (elokuva ja sarja) * Miroku, Inuyasha * Trowa Barton, Gundam Wing * Rey Za Burrel, Gundam Seed Destiny * Yuki Aiba, Infinite Ryvius * Goku, Dragonball Z * Rad, Transformers: Armada ja Transformers: Energon * Hot Shot, Transformers: Cybertron * Chardin Picolet III, Ranma 1/2 * Noel and Alexander Lelovier, Hamtaro * Hayakawa, The Daichis - Earth's Defense Family * ElecMan.EXE, Dave/Earth Avenger (Daisuke Hayami), MegaMan NT Warrior * Takatsuki, Ryo, Project ARMS * Prince Aikka, Ōban Star-Racers * Teru Mikami, Death Note ===Muita rooleja=== * Kyklooppi/Scott Summers, X-Men: Evolution * Raimi Matthews, Broken Saints * Dr. Ira Kane, Alienators: Evolution Continues * Tommy Tukyuk, Yvon of the Yukon * Pähkinänsärkijä, Barbie and the Nutcracker * Jason Jenkins, Kong: The Animated Series * Jay, Class of the Titans * Azure Dragon, Devil Kings * Rogan, Ark * Michelangelo, Ninja Turtles: The Next Mutation * Josh Kirkpatrick, Team Galaxy * Cole, Lou, sivuäänet Lego Ninjago == Lähteet == == Aiheesta muualla == * Anime News Network * TV.com Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Kanadalaiset koomikot Luokka:Videopelien ääninäyttelijät Luokka:Vuonna 1973 syntyneet Luokka:Vuonna 2020 kuolleet
Kırklareli

Kırklareli on kaupunki Turkin Euroopan puoleisessa osassa, lähellä Bulgarian rajaa. Vuonna 2012 siellä oli 67 360 rekisteröitynyttä asukasta. Kaupungissa on merkittävä romanivähemmistö. == Lähteet == == Aiheesta muualla == Luokka:Turkin kaupungit Luokka:Kırklarelin maakunta